Proiect

**L E G E**

**pentru modificarea Legii bugetului de stat**

**pentru anul 2023 nr. 359/2022**

Parlamentul adoptă prezenta lege organică.

**Art. I.**– Legea bugetului de stat pentru anul 2023 nr. 359/2022 (Monitorul Oficial al Republicii Moldova, 2022, nr. 435-437, art. 807), cu modificările ulterioare, se modifică după cum urmează:

1. La articolul 1 alineatul (1), cifrele „66274579” şi „84601879” se substituie, respectiv, cu cifrele „65776700,0” și „84104000,0” .

2. La articolul 2:

la litera a) cifrele „2221348,4” și „70,94” se substituie, respectiv, cu cifrele „2327012,4” și „73,89”.

litera b) cifrele „5000000,0” se substituie cu cifrele „3558000,0”;

litera c) cifrele „1020000,0” se substituie cu cifrele „1320000,0”;

litera d) cifrele „1600000,0” se substituie cu cifrele „1700000,0”;

litera g) se abrogă;

litera h) va avea următorul cuprins:

„h) pentru formarea profesională a cadrelor didactice și de conducere din învățământul general – în sumă de 12 916,4 mii de lei, pentru implementarea standardelor minime educaționale – în sumă de 583,6 mii de lei;”;

litera i) cifrele ,,225692,0” se substituie cu cifrele ,,239277,7”;

litera n) cifrele „134121,9” și „118121,9” se substituie, respectiv, cu cifrele

„93727,8” și „77727,8”;

litera p) cifrele „2340567,6” se substituie cu cifrele „2038905,1”;

litera q) cifrele „25000,0” se substituie cu cifrele „26188,0”;

articolul se completează cu litera (r) cu următorul cuprins:

„r) pentru acoperirea cheltuielilor aferente achitării serviciilor termoenergetice, îmbunătățirea condițiilor de cazare în cămine și dotarea instituțiilor publice de învățământ superior care funcționează în regim de autogestiune financiar-economică în care Ministerul Educației și Cercetării are calitatea de fondator și acordarea plății unice cu caracter excepțional angajaților din instituțiile publice de învățământ care funcționează în regim de autogestiune din subordinea autorităților publice centrale care au calitatea de fondator, prin derogare de la prevederile art. 145 alin. (1) lit. a) din Codul educației nr. 152/2014 – în sumă de 82142,0 mii de lei.”.

3. La articolul 3,

litera a) cifrele „66547,5” se substituie cu cifrele „50547,5”;

litera b) cifrele „500000,0” se substituie cu cifrele „600000,0”;

litera e) cifrele „15000,0” se substituie cu cifrele „23000,0”;

litera f) cifrele „557809,7” se substituie cu cifrele „400000,0”.

4. La articolul 4 alineatul (1):

litera a) cifrele „17114869,3” și „6166426,9” se substituie, respectiv, cu cifrele „16792627,1” și „5691226,9”;

litera c) cifrele „18541465,6” și „86068,9” se substituie, respectiv, cu cifrele „19366847,9” și „126463,0”.

5. La articolul 5 cifrele „200000,0” se substituie cu cifrele „220000,0”.

6. La articolul 8 cifrele „37483,9”, „85021,4” și „4141,3” se substituie, respectiv, cu cifrele „40030,4”, „68796,5” și „3655,5”.

7. Articolul 10 va avea următorul cuprins:

„Art.10. – (1) Pentru calcularea, începând cu 1 octombrie 2023, a salariilor angajaţilor din sectorul bugetar, în conformitate cu prevederile Legii nr.270/2018 privind sistemul unitar de salarizare în sectorul bugetar, se stabileşte valoarea de referinţă în mărime de 1900 de lei.

(2) Prin derogare de la prevederile alin. (1), se stabilesc următoarele valori de referinţă:

a) în mărime de 1400 de lei – pentru Preşedintele Republicii Moldova, Preşedintele Parlamentului, Prim-ministru şi deputaţi;

b) în mărime de 1800 de lei – pentru personalul din cadrul Serviciului Fiscal de Stat şi al Serviciului Vamal, inclusiv directorul Serviciului Fiscal de Stat şi directorul Serviciului Vamal;

c) în mărime de 2000 de lei pentru:

– personalul didactic, ştiinţifico-didactic şi personalul de conducere din cadrul instituţiilor de învăţământ, conducătorii (directori şi directori adjuncţi) instituţiilor de educaţie timpurie, de învăţământ primar, gimnazial, liceal şi profesional tehnic, directorii/directorii adjuncţi ai altor instituţii de învăţământ decât cele de educaţie timpurie, de învăţământ primar, gimnazial, liceal şi profesional tehnic;

– personalul de specialitate din cadrul teatrelor, circurilor și organizațiilor concertistice în care Ministerul Culturii are calitatea de fondator;

– personalul care, conform anexelor la Legea nr.270/2018 privind sistemul unitar de salarizare în sectorul bugetar, se încadrează în clasele de salarizare de la 1 până la 25;

– corpul de subofiţeri din cadrul Ministerului Afacerilor Interne;

– efectivul de soldaţi şi sergenţi din cadrul Ministerului Apărării;

– personalul, inclusiv cu funcţii de demnitate publică, din cadrul Serviciului de Protecţie şi Pază de Stat;

– corpul agenţilor de penitenciare din cadrul sistemului administraţiei penitenciare;

d) în mărime de 2500 de lei pentru:

– judecătorii-asistenţi din cadrul Curţii Constituţionale, procurori, inspectorii din cadrul Inspecţiei procurorilor şi directorul Institutului Naţional al Justiţiei;

– personalul, inclusiv cu funcţii de demnitate publică, din cadrul Serviciului de Informaţii şi Securitate, al Centrului Naţional Anticorupţie, al Autorităţii Naţionale de Integritate şi al Serviciului Prevenirea şi Combaterea Spălării Banilor;

– personalul, inclusiv cu funcţii publice de conducere, din cadrul Autorităţii Aeronautice Civile, Agenției de Intervenție și Plăți pentru Agricultură, a Agenției Naționale pentru Curriculum și Evaluare, a Agenției de Administrare a Instanțelor Judecătorești și a Agenției Resurse Informaționale Juridice;

personalul, cu excepția funcțiilor de demnitate publică, din cadrul Centrului pentru Comunicare Strategică și Combatere a Dezinformării;

– personalul, cu excepția judecătorilor și inspectorilor-judecători, din cadrul Consiliului Superior al Magistraturii, a Curții Supreme de Justiție, a Curților de Apel, a Judecătoriilor;

– personalul din cadrul Consiliului Superior al Procurorilor, Procuraturii Generale, procuraturilor teritoriale și celor specializate;

- personalul, cu excepția funcțiilor de demnitate publică, din cadrul Consiliului Concurenței, al Consiliului Audiovizualului, a Agenției Naționale pentru Soluționarea Contestațiilor, a Agenției Proprietății Publice, a Agenției Naționale pentru Siguranța Alimentelor;

e) în mărime de 2850 de lei – pentru judecători (cu excepţia judecătorilor din cadrul Curţii Constituţionale, al Consiliului Superior al Magistraturii şi al Curţii Supreme de Justiţie) şi inspectorii-judecători;

f) în mărime de 3000 de lei pentru:

– judecătorii din cadrul Curţii Supreme de Justiţie şi al Consiliului Superior al Magistraturii;

– secretarii generali adjuncţi ai Guvernului, secretarii generali şi secretarii generali adjuncţi ai ministerelor, secretarii de stat;

- personalul cu funcții de demnitate publică din cadrul Consiliului Concurenței, al Consiliului Audiovizualului, a Agenției Naționale pentru Soluționarea Contestațiilor, a Agenției Proprietății Publice, a Agenției Naționale pentru Siguranța Alimentelor, a Casei Naționale de Asigurări Sociale;

- Directorul Inspectoratului de Stat al Muncii;

– personalul, inclusiv din cabinetul persoanelor cu funcţii de demnitate publică, din aparatele centrale ale ministerelor, ale trezoreriilor regionale ale Ministerului Finanţelor, ale Cancelariei de Stat, şefii şi şefii adjuncţi ai oficiilor teritoriale ale Cancelariei de Stat, cu excepţia prim-viceprim-ministrului, viceprim-ministrului, ministrului, Agentului guvernamental şi secretarului general al Guvernului;

g) în mărime de 3600 de lei pentru:

- prim-viceprim-ministru, viceprim-ministru, ministru, Agentul guvernamental, secretarul general al Guvernului, directorul și directorul adjunct ai Centrului pentru Comunicare Strategică și Combatere a Dezinformării;

- judecătorii din cadrul Curţii Constituţionale;

- membrii judecători din cadrul Consiliului Superior al Magistraturii, care au promovat evaluarea prevăzută de Legea nr. 26/2022, precum și ceilalți judecători candidați care au promovat această evaluare, dar nu au fost aleși în funcția de membri ai Consiliului Superior al Magistraturii;

- membrii procurori din cadrul Consiliului Superior al Procurorilor, care au promovat evaluarea prevăzută de Legea nr. 26/2022, precum și ceilalți procurori candidați care au promovat această evaluare, dar nu au fost aleși în funcția de membri ai Consiliului Superior al Procurorilor;

- judecătorii Curții Supreme de Justiție, care au promovat evaluarea externă conform Legii nr. 65/2023 și care au fost numiți în funcție, precum și ceilalți candidați conform Legii nr. 64/ 2023 din rândul judecătorilor și procurorilor aflați în funcție, care au promovat evaluarea externă, dar nu au fost numiți în calitate de judecători ai Curții Supreme de Justiție.”.

8. Legea se completează cu articolul 101 cu următorul cuprins:

,,**Art.101**. - (1) Se acordă o plată unică cu caracter excepțional:

a) în mărime de 5000 lei:

- personalului de conducere, personalului științifico-didactic, personalului științific, personalului didactic, personalului didactic auxiliar din cadrul instituțiilor de învățământ, instituțiilor publice de învățământ care funcționează în regim de autogestiune financiar-economică, organizațiilor din domeniile cercetării și inovării, structurilor de asistență psihopedagogică și Centrului Tehnologii Informaționale şi Comunicaționale în Educație;

- funcționarilor publici cu statut special și militarilor cu atribuții în domeniul asigurării, menținerii și restabilirii ordinii publice din subdiviziunile specializate şi teritoriale/regionale ale autorităților administrative din subordinea Ministerului Afacerilor Interne, cu excepția funcționarilor publici cu statut special și militarilor care beneficiază de spor cu caracter specific pentru activități speciale de combatere a terorismului;

b) în mărime de 3000 lei personalului nedidactic, tehnic și auxiliar din cadrul instituțiilor de învățământ, instituțiilor publice de învățământ care funcționează în regim de autogestiune financiar-economică, organizațiilor din domeniile cercetării și inovării, structurilor de asistență psihopedagogică și Centrului Tehnologii Informaționale şi Comunicaționale în Educație;

(2) Plata unică cu caracter excepțional se stabilește și se achită la locul de muncă de bază al angajatului, pentru funcția de bază ocupată, indiferent de durata timpului de muncă prestat.

(3) De plată unică cu caracter excepțional beneficiază:

a) angajații specificați la alin.(1), care se află în raporturi de muncă/de serviciu cu angajatorul la data intrării în vigoare a prezentei legi;

b) angajații specificați la alin.(1), a căror raporturi de muncă/de serviciu sunt suspendate, la data intrării în vigoare a prezentei legi, în temeiul art.76 lit.a-b) și art.77 lit.a)-b) din Codul muncii sau în temeiul art.52 lit.c)-d) și 54 alin.(1) lit.d) din Legea nr.158/2008 cu privire la funcția publică și statutul funcționarului public.

(4) Angajații pot beneficia de o singură plată unică cu caracter excepțional.

(5) Prin derogare de la prevederile Codului fiscal, ale Legii nr.489/1999 privind sistemul public de asigurări sociale și ale Legii nr.1593/2002 cu privire la mărimea, modul și termenele de achitare a primelor de asigurare obligatorie de asistenta medicală, plata unică cu caracter excepțional nu se supune impozitului pe venit, contribuțiilor de asigurări sociale de stat obligatorii și primelor de asigurare obligatorie de asistenta medicală.”.

9. Articolul 17:

litera c) după cuvintele „și locală” se completează cu textul „și pentru proiectul „Asistența tehnică și financiară nerambursabilă acordată Republicii Moldova de către România””.

se completează cu litera l) cu următorul cuprins:

„l) să redistribuie, la propunerea Ministerului Educației și Cercetării, între autoritățile publice locale, transferurile cu destinație specială, prevăzute în anexa nr.7 pentru învățământul general, inclusiv școlile sportive, exclusiv în scopul acoperirii resurselor necesare pentru acordarea plății unice cu caracter excepțional, prevăzută la articolul 101.”.

10. **Anexele nr. 1-7 se substituie cu anexele nr.1–7 la prezenta lege.**

**11. În anexa nr.8 la compartimentul „Ministerul Culturii” pozițiile 125 și 140 se modifică după cum urmează:**

**„125) Instituția Publică Organizația Concertistică și de Management Artistic „Moldova-Concert””**

**„140) Instituția Publică Teatrul „Ion Creangă”.**

**Art. II.**– Prezenta lege intră în vigoare la data publicării în Monitorul Oficial al Republicii Moldova, iar prevederile art. I pct. 7 se pun în aplicare începând cu 1 octombrie 2023.

**PREŞEDINTELE PARLAMENTULUI Igor GROSU**